Den Norske Turistforening

Den Norske Turistforening (DNT) er Norges største friluftsorganisasjon. Foreningen ble stiftet 21. januar 1868 etter initiativ fra konsul Thomas Johannessen Heftye og kaptein Hans Hagerup Krag. I begynnelsen ble foreningen ledet av nevnte Heftye (formann) og Krag, samt oberst Fredrik Næser, professor Halvor Rasch, og assessor W. Erichsen. Foreningens formål var «at lette og udvikle Turistlivet her i Landet». Den første medlemsforeningen ble Oslo og omland (1868). I 2022 hadde foreningen ifølge egne opplysninger over 300 000 medlemmer. DNT som organisasjon hverken eier eller driver noen turisthytte i Norge og arrangerer heller ingen turer eller kurs, denne aktiviteten er med få unntak tillagt medlemsforeningene.
I 2018 ble Per Hanasand ny styreleder for DNT. Hanasand overtok vervet etter Berit Kjøll. Dag Terje Klarp Solvang er generalsekretær fra 1. oktober 2018.


== Historie ==
DNT var opprinnelig en av flere turistforeninger i Norge. Etter at DNT var stiftet i 1868 ble det også satt i gang flere lokale turistforeninger uten noe formelt samarbeid med DNT. DNT var den store, dominerende foreningen og fikk statsstøtte for støttetiltak i regi av de andre foreningene. DNT inngikk fra 1927 «gjensidighetsavtaler» (gjensidige medlemsrettigheter på hyttene) med større foreninger som Trondhjems Turistforening, og etterhvert samarbeidsavtaler med mindre foreninger blant annet Ålesund-Sunnmøre Turistforening. Medlemmer av foreninger med gjensidighetsavtaler hadde likevel ikke rettigheter på hyttene til foreninger med samarbeidsavtaler. Fra 1948 ble det holdt felles landsmøte og i 1979 ble Norske Turistforeningers Forbund (NTF) stiftet blant annet på bakgrunn av krav fra myndighetene om en landsforening for å oppnå statstilskudd. NTF hadde et sekretariat på 3 personer i samme lokaler som DNT. Ved sammenslåing med Norske Turistforeningers Forbund 1. juli 1988 ble DNT en landsforening. I Trøndelag var det merkbar motstand mot den nye organiseringen og Trondhjems turistforening var den siste som vedtok å melde seg inn. I 1985 hadde Oslo og omegn turistforening 1500 medlemmer og DNT hadde 35 000 i samme geografiske område. I 1995 var det 72 000 direktemedlemmer i DNT (de fleste i Oslo og Akershus, men også vel 10 000 i utlandet), og 110 000 medlemmer i enkeltforeningene. I 1998 ble DNT omgjort til et rent forbund uten individuelle medlemmer og uten drift av hytter og rutenett. De tidligere direkte medlemmene i DNT ble i 1988 overført til nærmeste lokallag, de fleste til Oslo og omegn turistforening.


== Turisthytter ==

Medlemsforeningene eier i 2014 mer enn 500 turisthytter over det meste av landet. I tilknytning til disse vedlikeholder medlemsforeningene og hyttebestyrerne et stort nettverk av merkede stier mellom og rundt hyttene. Sommerstiene utgjør tilsammen om lag 20 000 kilometer, og vinterstid vedlikeholdes rundt 7 000 kilometer med "kvisteløyper". 
Første hytte var Krokan turisthytte på Rjukan (1868), etterfulgt av Tvindehaugen (1870), Memurubu og Gjendebu (1872).
Turistforeningen opprettet tidlig en ordning med patentførere for å lede turister gjennom vanskelige områder blant annet i Jotunheimen og Jostedalsbreen.


=== DNT-nøkkel ===
DNT-nøkkel er en standard nøkkel til turistforeningshytter eid eller drevet av medlemsorganisasjoner av Den Norske Turistforening. Mange av de selv- og ubetjente hyttene i Norge er låst, dette gjelder særlig hytter som ligger lett tilgjengelig for allmennheten. 
Nøkkelen er forbeholdt medlemmer i turistforeningen og kan skaffes (mot depositum kr 100) hos de lokale foreningene, på betjente hytter og hos noen av DNTs representanter.


== Spesialiseringer ==
Barnas Turlag ble etablert i 1999 for barn opp til 12 år. Ungdom fra 13 år til og med 26 år organiseres under «DNT ung». I tillegg finnes gruppen «DNT fjellsport» som hovedsakelig driver med fjellklatring og brevandring. Et samarbeid med skolene gjøres gjennom tiltaket «DNT i skolen». Foreningene arrangerer årlig flere tusen turer og kurs både i Norge og utenlands. Sammen med magasinet Fri Flyt arrangerer DNT den årlige Fjellfilmfestivalen.


== Medlemsforeninger ==

DNT ble på slutten av 1980-tallet omorganisert til en overbygning for medlemsforeninger rundt i landet. Denne prosessen var ikke helt smertefri, i og med at de fem «samarbeidsavtaleforeningene» (Drammen og Oplands TF (nå DNT Drammen og Omegn), Kristiansand og Opplands TF, Kristiansund og Nordmøre TF, Trondhjems TF og Stavanger TF) var selvstendige organisasjoner sidestilt med «gamle DNT» (samarbeidsavtalen sikret gjensidige medlemsrettigheter), mens de øvrige foreningene var underlagt DNT. I dag er DNT en landsforening som i hovedsak beskjeftiger seg med saker som er felles for foreningene, mens medlemsforeningene tar seg av praktisk drift i sine respektive områder. Den klart største medlemsforeningen er DNT Oslo og omegn, som overtok hytte- og rutenettet til «gamle DNT»,DNT merker løypene med røde T-er på varder og trestammer.
De 57 medlemsforeningene med lokallag er:


=== A ===
Alta og Omegn Turlag
Aust-Agder Turistforening
Havrefjell Turlag
Tvedestrand og Vegårshei turlag


=== B ===
Bergen og Hordaland Turlag
Askøy Turlag
Austevoll Turlag
Bømlo Turlag
Fjell Turlag
Fusa Turlag
Kvam Turlag
Kvinnherad Turlag
Nordhordland Turlag
Odda/Ullensvang Turlag
Os Turlag
Stord-Fitjar Turlag
Sund Turlag
Bodø og Omegns Turistforening
Beiarn Turlag
Gildeskål Turlag
Meløy Turlag
Radøy Turlag
Saltdal Turlag
Brurskanken Turlag
Brønnøysund Turlag


=== D ===
DNT Drammen og Omegn
Hemsedal Turlag
DNT Finnskogen og Omegn
DNT Gjøvik og Omegn
DNT Gudbrandsdalen
DNT Hadeland - tidligere Hadeland Turlag er medlemsforening for Gran og Lunner, stiftet i mars 2000.
DNT Horten
DNT Indre Østfold
DNT Lillehammer
DNT Nedre Glomma
DNT Nord-Østerdal
DNT Odal
DNT Oslo og Omegn
Asker Turlag
Bærum Turlag
Eidsvoll Turlag
DNT Ringerike
DNT Sør
DNT Telemark (tidligere Telemark Turistforening)
Skien Turlag
Barnas Turlag Skien
Seniorgruppa Skien Turlag
Lavterskelturer med Skien Turlag
Gautefall Turlag
Barnas Turlag Gautefall
DNT ung Gautefall
DNT senior Gautefall
Bamble Turlag
Barnas Turlag Bamble
Aktiv i 100 Bamble
Kragerø Turlag
Barnas Turlag Kragerø
Siljan Turlag
Barnas Turlag Siljan
Vinje Turlag
Barnas Turlag Vinje
Seljord Turlag
Barnas Turlag Seljord
Kviteseid Turlag
Barnas Turlag Kviteseid
Tinn og Rjukan Turlag
Barnas Turlag Tinn
Barnas Turlag Porsgrunn
Barnas Turlag Bø
Barnas Turlag Nome
DNT ung Telemark
Klart det går
Alt Håp er UTE
På nye stier
DNT fjellsport Telemark
Til Topps Telemark
DNT Vansjø


=== E ===
Engerdal og Trysil Turlag


=== F ===
Flekkefjord og Oplands Turistforening


=== H ===
Hamar og Hedemarken Turistforening
DNT Elverum
Hammerfest og Omegn Turlag
Harstad Turlag
Haugesund Turistforening
Etne Turlag
Sauda Turlag
Hemnes Turistforening
Holmestrand og Omegn Turistforening


=== K ===
Kautokeino Turlag
Kongsberg og Omegns Turistforening
Kristiansund og Nordmøre Turistforening


=== L ===
Larvik og Omegns Turistforening
Lofoten Turlag


=== M ===
Molde og Romsdals Turistforening


=== N ===
Narvik og Omegn Turistforening
Nord-Salten Turlag
Nord-Trøndelag Turistforening
Nordkapp og Omegn Turlag
Notodden Turlag


=== R ===
Rana Turistforening
Træna Turlag
Rena og Omegn Turistforening


=== S ===

Sandefjord og Oplands Turistforening
Sandnessjøen og Omegn Turistforening
Sogn og Fjordane Turlag
Aurland Turlag
Balestrand og Høyanger Turlag
Flora Turlag
Indre Nordfjord Turlag
Indre Sunnfjord Turlag
Keipen Turlag
Luster Turlag
Lærdal Turlag
Midtre Nordfjord Turlag
Sogndal Turlag
Vik Turlag
Ytre Nordfjord Turlag
Ytre Sogn Turlag
Årdal Turlag
Stavanger Turistforening
Sulitjelma og Omegn Turistforening
Sør-Varanger og Omegn Turistforening


=== T ===
Tistedalen Friluftslag
Troms Turlag
Balsfjord Turlag
Nord-Troms Turlag
Senja Turlag
Trondhjems Turistforening
Tønsberg og Omegn Turistforening


=== V ===
Varangerhalvøya Turlag
Vesterålen Turlag
Voss Utferdslag


=== Å ===
Ålesund–Sunnmøre Turistforening


== Referanser ==


== Eksterne lenker ==
(en) Offisielt nettsted 
(en) Den Norske Turistforening – kategori av bilder, video eller lyd på Commons 
Værvarsel for turisthyttene (yr.no) Arkivert 9. august 2007 hos Wayback Machine.